కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IND vs BAN 1st Test: బంగ్లాదేశ్‌పై ఇండోర్ టెస్టులో భారత్ అలవోక గెలుపు
భారత్ గడ్డపై టెస్టుల్లో తనకి తిరుగులేదని టీమిండియా మరోసారి నిరూపించుకుంది. ఇండోర్ వేదికగా జరిగిన టెస్టు మ్యాచ్‌లో బంగ్లాదేశ్‌ని ఏకంగా ఇన్నింగ్స్ 130 పరుగుల తేడాతో భారత్ చిత్తు చేసింది.
Samayam Telugu | Updated:
Nov 16, 2019, 03:52PM IST
Indian players celebrate
ఇండోర్ టెస్టులో ఇన్నింగ్స్ 130 పరుగుల తేడాతో భారత్ గెలుపు
మూడు రోజుల్లోనే మ్యాచ్‌ని ముగించేసిన టీమిండియా బౌలర్లు
డబుల్ సెంచరీ బాదిన ఓపెనర్ మయాంక్ అగర్వాల్
రెండు ఇన్నింగ్స్‌ల్లోనూ తేలిపోయిన బంగ్లాదేశ్ టాప్ ఆర్డర్
భారత్, బంగ్లాదేశ్ మధ్య ఇండోర్ వేదికగా జరిగిన తొలి టెస్టు మ్యాచ్ మూడు రోజుల్లోనే ముగిసింది. శనివారం 343 పరుగుల భారీ లోటుతో రెండో ఇన్నింగ్స్‌ని ప్రారంభించిన బంగ్లాదేశ్ టీమ్.. భారత బౌలర్ల దెబ్బకి 213 పరుగులకే కుప్పకూలిపోయింది. దీంతో.. టీమిండియా ఇన్నింగ్స్ 130 పరుగుల తేడాతో అలవోక విజయాన్ని అందుకుంది. ఇక రెండో టెస్టు మ్యాచ్ శుక్రవారం నుంచి కోల్‌కతాలోని ఈడెన్ గార్డెన్స్ వేదికగా జరగనుంది.
#TeamIndia go one up in the series, and that's another big heap of points on the board in the World Test Championsh… https://t.co/ksyy1R293e
&mdash; BCCI (@BCCI) 1573899681000
గురువారం ఆరంభమైన ఈ టెస్టు మ్యాచ్‌లో టాస్ గెలిచి తొలుత బ్యాటింగ్ చేసిన బంగ్లాదేశ్ జట్టు.. మొదటి రోజే 150 పరుగులకి ఆలౌటైంది. దీంతో.. గురువారం చివరి సెషన్‌లోనే తొలి ఇన్నింగ్స్ ప్రారంభించిన భారత్ జట్టు.. ఓపెనర్ మయాంక్ అగర్వాల్ (243: 330 బంతుల్లో 28x4, 8x6) డబుల్ సెంచరీ, వైస్ కెప్టెన్ అజింక్య రహానె (86: 172 బంతుల్లో 9x4), రవీంద్ర జడేజా (60 నాటౌట్: 76 బంతుల్లో 6x4, 2x6), చతేశ్వర్ పుజారా (54: 72 బంతుల్లో 9x4) అర్ధశతకాలు బాదడంతో 493/6తో ఇన్నింగ్స్‌ని డిక్లేర్ చేసింది.
India seal a thumping innings victory! Another excellent display from India's bowlers and it's Mohammed Shami who… https://t.co/vczeRN9HZO
&mdash; ICC (@ICC) 1573899182000
ఆటలో మూడో రోజైన శనివారం రెండో ఇన్నింగ్స్ ప్రారంభించిన బంగ్లాదేశ్ జట్టులో ముష్ఫికర్ రహీమ్ (64: 150 బంతుల్లో 7x4) మాత్రమే చెప్పుకోదగ్గ స్కోరు చేశాడు. భారత బౌలర్లలో మహ్మద్ షమీ 4 వికెట్లు పడగొట్టగా.. అశ్విన్ మూడు, ఉమేశ్ యాదవ్ రెండు ,ఇషాంత్ ఒక వికెట్ పడగొట్టాడు. భారత్, బంగ్లాదేశ్ మధ్య ఇప్పటి వరకూ ఏడు టెస్టులు జరగగా.. టీమిండియా ఆరింట్లో గెలుపొందింది. ఒక మ్యాచ్ మాత్రం డ్రాగా ముగిసింది.
Read More: రోహిత్ శర్మ సీరియస్.. ఇంకా ఆ డిఫెన్స్ ఏంటి..?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.